open-index/open-wikipedia-markdown huggingface dataset:
สิริกร มณีรินทร์

**สิริกร มณีรินทร์** (เกิด 22 พฤศจิกายน พ.ศ. 2494) นายกสภาสถาบันวิทยาลัยชุมชน ประธานและผู้อำนวยการสถาบันช่างศิลป์ท้องถิ่น  อดีตรัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงสาธารณสุข ในรัฐบาลทักษิณ ชินวัตร อดีตอาจารย์ประจำคณะมนุษยศาสตร์ มหาวิทยาลัยเกษตรศาสตร์ เป็นหนึ่งในผู้ร่วมก่อตั้งพรรคไทยรักไทย และเป็นเหรัญญิกพรรคคนแรก (คณะกรรมการชุดที่ขอจดทะเบียนจัดตั้งพรรคการเมือง) 

## ประวัติ
ดร.สิริกร มณีรินทร์ (สกุลเดิม : ลีนุตพงษ์) เกิดเมื่อวันที่ 22 พฤศจิกายน พ.ศ. 2494 ที่จังหวัดพระนคร สมรสกับพลตำรวจเอกวงกต มณีรินทร์ (เพื่อนร่วมรุ่นกับ ดร.ทักษิณ ชินวัตร)  สำเร็จการศึกษาระดับปริญญาตรี อักษรศาสตรบัณฑิต จากมหาวิทยาลัยซิดนีย์ ประเทศออสเตรเลีย ปริญญาโท สาขาวรรณคดีเปรียบเทียบ จากมหาวิทยาลัยเกรนอป ประเทศฝรั่งเศส และปริญญาเอกในสาขาเดียวกัน จากมหาวิทยาลัยปารีส

## การทำงาน
สิริกร มณีรินทร์ เริ่มรับราชการเป็นอาจารย์ประจำที่คณะมนุษยศาสตร์ มหาวิทยาลัยเกษตรศาสตร์ เมื่อปี พ.ศ. 2517 จากนั้นในปี พ.ศ. 2531 จึงได้ลาออกมารับตำแหน่งผู้บริหารบริษัทเครือยนตรกรุ๊ป ซึ่งเป็นธุรกิจของครอบครัว โดยเป็นผู้บริหารธุรกิจรถยนต์ที่เป็นผู้หญิงคนเดียวของประเทศไทยในขณะนั้น จากนั้นจึงได้เข้าสู่งานการเมืองโดยเป็นหนึ่งในผู้ร่วมก่อตั้งพรรคไทยรักไทย ต่อมาจึงได้รับตำแหน่งรัฐมนตรีช่วยว่าการกระทรวงศึกษาธิการ ในรัฐบาลของ ดร.ทักษิณ ชินวัตร และในเวลาต่อมาจึงได้ปรับไปรับตำแหน่งรัฐมนตรีช่วยว่าการกระทรวงสาธารณสุข

ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาในปี พ.ศ. 2555 ได้สมัครเข้าเป็นสมาชิกพรรคเพื่อไทย

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:นักวิชาการชาวไทย
หมวดหมู่:นายกสภาสถาบันอุดมศึกษาในประเทศไทย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:นักการเมืองสตรีชาวไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:ศิษย์เก่าจากมหาวิทยาลัยซิดนีย์
หมวดหมู่:ศิษย์เก่าจากมหาวิทยาลัยเกรอนอบล์
หมวดหมู่:ศิษย์เก่าจากมหาวิทยาลัยปารีส
หมวดหมู่:บุคคลจากคณะมนุษยศาสตร์ มหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
จำลอง ครุฑขุนทด

**จำลอง ครุฑขุนทด** (เกิด 17 ธันวาคม พ.ศ. 2490) รองหัวหน้าพรรครวมไทยสร้างชาติ อดีตสมาชิกสภาผู้แทนราษฎรจังหวัดนครราชสีมา อดีตรองหัวหน้าพรรคไทยรักไทย และอดีตรัฐมนตรีช่วยว่าการกระทรวงศึกษาธิการ 

จำลองเข้าร่วมชุมนุมกับแนวร่วมประชาธิปไตยต่อต้านเผด็จการแห่งชาติที่เวทีสะพานผ่านฟ้า เมื่อวันที่ 26 มีนาคม พ.ศ. 2553 นอกจากนี้จำลองยังเป็นหนึ่งในผู้ก่อตั้งกลุ่ม 16

## ประวัติ
จำลอง เกิดเมื่อวันที่ 17 ธันวาคม พ.ศ. 2490 ที่อำเภอด่านขุนทด จังหวัดนครราชสีมา สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ และประกาศนียบัตรชั้นสูง เนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา

## การทำงาน
จำลอง เคยทำงานเป็นทนายความ ต่อมาได้เข้าสู่งานการเมือง โดยเป็นสมาชิกสภาผู้แทนราษฎรจังหวัดนครราชสีมา สังกัดพรรคชาติไทย ในปี พ.ศ. 2523 ซึ่งเป็นการเลือกตั้งซ่อมแทนนายมงคล สุคนธขจร ที่ได้ถึงแก่กรรมแล้ว หลังจากนั้น จำลองได้ย้ายมาสังกัดพรรคปวงชนชาวไทย ในระหว่างปี พ.ศ. 2531 – 2535 และย้ายมาสังกัดพรรคสามัคคีธรรม และพรรคชาติพัฒนา ที่ต่อมาได้ถูกยุบรวมเข้ากับพรรคไทยรักไทย

จำลอง เคยได้รับการแต่งตั้งให้ดำรงตำแหน่งรองเลขาธิการนายกรัฐมนตรี ในปี พ.ศ. 2533 และดำรงตำแหน่งเลขานุการรัฐมนตรีช่วยว่าการกระทรวงเกษตรและสหกรณ์ ในปี พ.ศ. 2535 กระทั่งในปี พ.ศ. 2539 จำลองได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการ ในรัฐบาลของพลเอก ชวลิต ยงใจยุทธ และได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการอีกครั้ง ในรัฐบาล ดร.ทักษิณ ชินวัตร ในปี พ.ศ. 2544 และเป็นรองหัวหน้าพรรคไทยรักไทย ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 

ในปี พ.ศ. 2561 จำลองได้ย้ายมาสังกัด พรรคพลังประชารัฐ เขาลงสมัครรับเลือกตั้งในพื้นที่จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง กระทั่งปี พ.ศ. 2565 จำลองได้ลาออกจากการเป็นสมาชิกพรรคพลังประชารัฐและย้ายมาสังกัด พรรครวมแผ่นดิน และได้รับเลือกให้ดำรงตำแหน่งเลขาธิการพรรค ต่อมาในวันที่ 23 ธันวาคม พ.ศ. 2565 เขาได้ยื่นหนังสือลาออกจากการเป็นสมาชิกพรรครวมแผ่นดิน พร้อมลาออกจากตำแหน่งกรรมการบริหารพรรคและตำแหน่งเลขาธิการพรรค

จากนั้นจำลองได้สมัครเป็นสมาชิกพรรครวมไทยสร้างชาติพร้อมกับได้รับแต่งตั้งให้ดำรงตำแหน่งรองหัวหน้าพรรค

## เครื่องราชอิสริยาภรณ์

## อ้างอิง

## แหล่งข้อมูลอื่น
* สมาชิกสภาผู้แทนราษฎร

หมวดหมู่:บุคคลจากอำเภอด่านขุนทด
หมวดหมู่:ทนายความชาวไทย
หมวดหมู่:นักการเมืองจากจังหวัดนครราชสีมา
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคประชาธิปัตย์
หมวดหมู่:นักการเมืองพรรคชาติไทย
หมวดหมู่:พรรคเอกภาพ
หมวดหมู่:นักการเมืองพรรคสามัคคีธรรม
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคพลังประชารัฐ
หมวดหมู่:พรรครวมแผ่นดิน
หมวดหมู่:พรรครวมไทยสร้างชาติ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อีเอฟแอลลีกวัน

**อิงกลิชฟุตบอลลีกวัน** () หรือรู้จักในชื่อ **สกายเบตลีกวัน** () ด้วยเหตุผลด้านผู้สนับสนุน หรือสั้น ๆ ว่า **ลีกวัน** เป็นการแข่งขันลีกฟุตบอลอาชีพในอังกฤษและเวลส์ โดยแข่งขันกันระหว่าง 24 สโมสร เป็นดิวิชันที่สองของอิงกลิชฟุตบอลลีก (อีเอฟแอล) และระดับที่สามของระบบลีกฟุตบอลอังกฤษ รองจากพรีเมียร์ลีก และอีเอฟแอลแชมเปียนชิป

การแข่งขันเริ่มต้นในฤดูกาล 2004–05 ในชื่อ **ฟุตบอลลีกวัน** ซึ่งเป็นการเปลี่ยนชื่อจากเดิมคือ ฟุตบอลลีกดิวิชัน 2

ชรูส์บรีทาวน์ ครองสถิติเป็นสโมสรที่อยู่ในดิวิชันนี้ยาวนานที่สุด หลังพวกเขาเลื่อนชั้นจากลีกทูในช่วงท้ายฤดูกาล 2014–15 และอยู่เรื่อยมาจนกระทั่งตกชั้นหลังสิ้นสุดฤดูกาล 2024–25 มีแปดสโมสรที่เคยแข่งขันในพรีเมียร์ลีกที่แข่งขันอยู่ในดิวิชันนี้ ได้แก่  บาร์นสลีย์ (ค.ศ. 1997–98), เบอร์มิงแฮมซิตี (ค.ศ. 2002–06, 2007–08 และ 2009–11), แบล็กพูล (ค.ศ. 2010–11), โบลตันวอนเดอเรอส์ (ค.ศ. 1995–96, 1997–98 และ 2001–12), ชาร์ลตันแอธเลติก (ค.ศ. 1998–99 และ 2000–07), ฮัดเดอส์ฟีลด์ทาวน์ (ค.ศ. 2017–19), เรดิง (ค.ศ. 2006–08 และ 2012–13) และวีแกนแอทเลติก (ค.ศ. 2005–13)

## โครงสร้าง
มี 24 สโมสรในดิวิชันนี้ แต่ละสโมสรจะแข่งขันกันสองครั้ง โดยพบกันแบบเหย้าและเยือน ชนะ 3 คะแนน เสมอ 1 คะแนน และแพ้จะไม่ได้คะแนน เมื่อสิ้นสุดฤดูกาล ตารางอันดับสุดท้ายของลีกจะถูกกำหนดตามเกณฑ์ต่อไปนี้ตามลำดับ: คะแนนที่ได้รับ, ผลต่างประตู, ประที่ทำได้, ผลประตูรวมระหว่างสองสโมสรหรือมากกว่า (จัดอันดับโดยใช้เกณฑ์สามข้อก่อนหน้านี้), จำนวนนัดที่ชนะมากที่สุด, จำนวนประตูที่ทำได้ในนัดเยือนมากที่สุด, "คะแนนโทษ" น้อยที่สุด อิงจากจำนวนใบเหลืองและใบแดงที่ได้รับ, ได้รับใบแดงโดยตรงน้อยที่สุดจากการกระทำผิดบางประเภท หากทีมใดทีมหนึ่งหรือมากกว่ายังคงเสมอกันหลังจากตรวจสอบเกณฑ์ทั้งหมดแล้ว ทีมเหล่านั้นจะต้องแบ่งปันอันดับที่สูงกว่ากัน ข้อยกเว้นเดียวคือ หากทีมที่เสมอกันนั้นอยู่ระหว่างอันดับที่ 2 และ 3, อันดับที่ 6 และ 7, หรืออันดับที่ 20 และ 21 ในกรณีนี้จะมีการจัดการแข่งขันเพลย์ออฟหนึ่งนัดหรือมากกว่าระหว่างสโมสรที่เสมอกัน

เมื่อสิ้นสุดฤดูกาล สโมสรที่จบสองอันดับแรก และชนะเลิศเพลย์ออฟ ที่แข่งขันระหว่างสโมสรที่จบอันดับที่ 3 ถึง 6 จะได้เลื่อนชั้นสู่อีเอฟแอลแชมเปียนชิป โดยจะแทนที่สามสโมสรที่จบสามอันดับสุดท้ายจากดิวิชันดังกล่าว

ในทำนองเดียวกัน สี่สโมสรที่จบอันดับสุดท้ายของอีเอฟแอลลีกวันจะต้องตกชั้นไปอีเอฟแอลลีกทู และถูกแทนที่สามสโมสรที่จบสามอันดับแรก และผู้ชนะเลิศเพลย์ออฟ ระหว่างสโมสรที่จบอันดับที่ 4 ถึง 7 จากดิวิชันดังกล่าว 

## สมาชิกปัจจุบัน

:* หมายเหตุ: รายชื่อเรียงตามตัวอักษรภาษาอังกฤษ*

## ทีมที่เลื่อนชั้นจากลีกวัน

## อ้างอิง

## แหล่งข้อมูลอื่น
* เว็บไซต์หลักอย่างเป็นทางการ

หมวดหมู่:ฟุตบอลในประเทศอังกฤษ

หมวดหมู่:ฟุตบอลลีกระดับสาม
*2
รัฐบาลผสม

**รัฐบาลผสม** () หมายถึง คณะรัฐมนตรีในการปกครองระบบรัฐสภาซึ่งพรรคการเมืองหลายพรรคได้ร่วมมือกันจัดตั้งรัฐบาล สาเหตุที่นำไปสู่การก่อตั้งรัฐบาลผสมนั้นส่วนใหญ่เนื่องมาจากไม่มีพรรคการเมืองใดได้รับเสียงข้างมากในรัฐสภา รัฐบาลผสมยังอาจก่อตั้งขึ้นในกรณีที่เกิดปัญหาระดับชาติหรือวิกฤตการณ์ ยกตัวอย่างเช่น ระหว่างช่วงสงคราม เพื่อให้รัฐบาลมีระดับความชอบธรรมทางการเมืองที่สูง ขณะที่ยังได้มีบทบาทในการลดความขัดแย้งทางการเมืองภายใน ในช่วงเวลาดังกล่าว พรรคการเมืองอาจประกอบกันขึ้นเป็นรัฐบาลแห่งชาติ ซึ่งประกอบด้วยพรรคการเมืองทุกพรรค เมื่อรัฐบาลผสมเกิดแนวคิดที่ต่างกัน จะมีการอภิปรายไม่ไว้วางใจคณะรัฐมนตรี

หมวดหมู่:รัฐบาล
หมวดหมู่:พรรคการเมือง
ชีไดรฟ์มีเครซี

"**She Drives Me Crazy**" เป็นซิงเกิลของ ไฟน์ยังแคนนิบอลส์ จากอัลบั้ม *[[The Raw and the Cooked (album)|The Raw and the Cooked]]* เพลงนี้ได้ขึ้นอันดับที่ 5 ต่อมาได้เป็นซิงเกิลของวงอังกฤษในเดือนมกราคม ค.ศ. 1989 (ยังได้จำหน่ายในวันปีใหม่) ก่อนที่จะติดอันดับที่ 1 บนบิลบอร์ดฮอต 100 ในอเมริกาเมื่อวันที่ 15 เมษายน 1989 นอกจากนี้ยังปรากฏในอัลบั้ม *The Raw and Cooked* ก่อนจะออกจำหน่ายอัลบั้มในเดือนถัดไป

## มิวสิกวีดีโอ
มิวสิกวีดีโอได้ผลิตขึ้นสำหรับเพลงนี้โดย Philippe Decouflé และ Pedro Romhanyi

## อ้างอิง

หมวดหมู่:ซิงเกิลในปี พ.ศ. 2532
หมวดหมู่:ซิงเกิลอันดับ 1 ในบิลบอร์ดฮอต 100
นิรันดร์ นาเมืองรักษ์

**นิรันดร์ นาเมืองรักษ์** (เกิด 1 มีนาคม พ.ศ. 2492) อดีตสมาชิกสภาผู้แทนราษฎรจังหวัดร้อยเอ็ด และอดีตผู้อำนวยการพรรคเพื่อไทย ปัจจุบันสังกัดพรรคภูมิใจไทย

## ประวัติ
นิรันดร์ นาเมืองรักษ์ เกิดเมื่อวันที่ 1 มีนาคม พ.ศ. 2492 ที่อำเภอเสลภูมิ จังหวัดร้อยเอ็ด สำเร็จการศึกษาระดับปริญญาตรี สาขาการพัฒนาชุมชน จากมหาวิทยาลัยราชภัฏมหาสารคาม

นิรันดร์ นาเมืองรักษ์ สมรสกับมะลิวัลย์ นาเมืองรักษ์ ปี พ.ศ. 2512 มีบุตร 2 ราย พันตำรวจตรี ไพโรจน์ นาเมืองรักษ์ และนรากร นาเมืองรักษ์

## งานการเมือง
นิรันดร์ นาเมืองรักษ์ เป็นสมาชิกสภาผู้แทนราษฎร จังหวัดร้อยเอ็ด ตั้งแต่ พ.ศ. 2529 ในสังกัดพรรคกิจสังคม แต่ในการเลือกตั้งเดือนกันยายน พ.ศ. 2535 และการเลือกตั้ง พ.ศ. 2538 ไม่ได้รับการเลือกตั้ง ต่อมาในการเลือกตั้ง พ.ศ. 2539 จึงได้ย้ายมาสังกัดพรรคความหวังใหม่ และได้กลับเข้ามาสู่งานการเมืองอีกครั้ง กระทั่งเมื่อมีการยุบพรรคความหวังใหม่เข้ารวมกับพรรคไทยรักไทย จึงได้ลงสมัครในสังกัดในนามพรรคไทยรักไทย ต่อมาได้ย้ายเข้าร่วมกับพรรคพลังประชาชน และพรรคเพื่อไทย อันเนื่องมาจากการยุบพรรคไทยรักไทย และพรรคพลังประชาชน แต่การเลือกตั้งในปี พ.ศ. 2550 นิรันดร์ นาเมืองรักษ์ ไม่ได้รับการเลือกตั้ง โดยแพ้ให้กับผู้สมัครจากพรรคเพื่อแผ่นดิน รวมถึงการเลือกตั้งซ่อมในเวลาต่อมาอีกด้วย

นิรันดร์ นาเมืองรักษ์ เคยได้รับการแต่งตั้งเป็นผู้ช่วยเลขานุการรัฐมนตรีว่าการกระทรวงเกษตรและสหกรณ์ ผู้ช่วยเลขานุการรัฐมนตรีว่าการกระทรวงคมนาคม และเป็นประธานคณะกรรมาธิการการสื่อสารและโทรคมนาคม สภาผู้แทนราษฎร

## เครื่องราชอิสริยาภรณ์

## อ้างอิง

## แหล่งข้อมูลอื่น
* สมาชิกสภาผู้แทนราษฎร

หมวดหมู่:บุคคลจากอำเภอเสลภูมิ
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดร้อยเอ็ด
หมวดหมู่:นักการเมืองพรรคกิจสังคม
หมวดหมู่:พรรคชาติไทย
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากมหาวิทยาลัยราชภัฏมหาสารคาม
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
คลองหลวงแพ่ง

**คลองหลวงแพ่ง** เป็นคลองชลประทานที่เชื่อมต่อระหว่างคลองประเวศบุรีรมย์กับคลองนครเนื่องเขต ขุดขึ้นในสมัยพระบาทสมเด็จพระจุลจอมเกล้าเจ้าอยู่หัว ในปัจจุบันคลองหลวงแพ่งเป็นเส้นแบ่งเขตการปกครองระหว่างเขตหนองจอกและเขตลาดกระบัง กรุงเทพมหานคร กับอำเภอบางน้ำเปรี้ยวและอำเภอเมืองฉะเชิงเทรา จังหวัดฉะเชิงเทรา

## ประวัติ
คลองหลวงแพ่งขุดตั้งแต่คลองประเวศบุรีรมย์ฝั่งเหนือขึ้นไปถึงคลองนครเนื่องเขตเป็นระยะทาง 383 เส้น 15 วา (15.35 กิโลเมตร) กว้าง 4 วา ลึก 3 ศอก ยืนขึ้นไปจากคันคลองฝั่งละ 26 เส้น เริ่มขุดระหว่างเดือนธันวาคม พ.ศ. 2431 ถึงเดือนมกราคม พ.ศ. 2433 โดยหลวงแพ่งซึ่งเป็นกรมการเมืองนครเขื่อนขันธ์ขอพระราชทานพระบรมราชานุญาตขุดคลองที่ตำบลทุ่งกาหลง ฝั่งเหนือ แขวงนครเขื่อนขันธ์

ในครั้งนั้นหลวงแพ่งมีหน้าที่ดูแลการจับจองที่ดินทำกินและเก็บค่าจับจองจากราษฎร แต่หลังจากลงทุนได้สักพักก็ประสบปัญหาด้านการเงินเพราะต้องใช้เงินทุนจำนวนมาก ทำให้ขุดไม่สำเร็จ

## การใช้พื้นที่
ตลาดหลวงแพ่งตั้งอยู่บริเวณสามแยกที่คลองประเวศบุรีรมย์ตัดกับคลองหลวงแพ่ง ในอดีตตลาดแห่งนี้รุ่งเรืองมาก เรียกได้ว่ามีร้านค้า 100 ห้องก็เต็มทุกห้อง ค้าขายของกินของใช้ ร้านทองในย่านนี้มีมากกว่า 10 ร้าน มีเรือมาจอดเทียบฝั่งคึกคักทั้งกลางวันและกลางคืน แต่ปัจจุบันมีร้านค้าเปิดอยู่ไม่กี่คูหา

## อ้างอิง

หลวงแพ่ง
หลวงแพ่ง
หลวงแพ่ง
หลวงแพ่ง
หมวดหมู่:โบราณสถานในกรุงเทพมหานคร
แอน วาร์ด

**แอน วาร์ด** คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 15 ของรายการอเมริกาส์เน็กซ์ท็อปโมเดล

หมวดหมู่:นางแบบอเมริกัน
บีเอ็ม-21 แกรด

**เครื่องยิงจรวดบีเอ็ม-21** (; ; *BM* ย่อมาจาก *boyevaya mashina* หรือ ‘combat vehicle’) เป็นเครื่องยิงจรวดหลายลำกล้องแบบติดตั้งท้ายรถบรรทุกของสหภาพโซเวียต ใช้กับจรวด M-21OF ขนาดเส้นผ่านศูนย์กลาง 122 ม.ม.

ระบบจรวดแบบนี้ได้รับการพัฒนาในช่วงต้นทศวรรษ 1960 เพื่อแทนที่เครื่องยิงจรวดบีเอ็ม-14 ขนาด 140 ม.ม. รุ่นก่อนหน้า โดยพัฒนามาจากเครื่องยิงจรวดคัตยูชา (บีเอ็ม-13) ที่ใช้งานมาตั้งแต่ยุคสงครามโลกครั้งที่สอง เริ่มประจำการครั้งแรกในปี ค.ศ. 1963  ปัจจุบันเครื่องยิงจรวดรุ่นนี้มีประจำการในหลายสิบประเทศในกลุ่มประเทศสนธิสัญญาวอร์ซอ  และได้รับการพัฒนาเพิ่มเติมเพื่อผลิตขึ้นใช้เองสำหรับกองทัพเบลารุส, ยูเครน, จีน, เชโกสโลวาเกีย, อียิปต์, เกาหลีเหนือ, อิหร่าน, ปากีสถาน, โรมาเนีย และแอฟริกาใต้

ระบบยิงจรวดแบบนี้ ประกอบด้วยเครื่องยิงจรวดจำนวน 40 ลำกล้อง (4 แถว ๆ ละ 10 ลำกล้อง) ติดตั้งบนรถบรรทุก 6 ล้อ และรถบรรทุกจรวดจำนวน 60 ลูก สำหรับบรรจุจรวดใหม่ ในหนึ่งหน่วยใช้ทหารประจำการ 5 นาย สามารถยิงจรวดทั้งหมด 40 ลูกได้ภายใน 20 วินาที และบรรจุใหม่ได้ใน 10 นาที จรวดแต่ละลูกมีความยาว 2.87 เมตร (9 ฟุต 5 นิ้ว) มีพิสัยยิง 20-30 กิโลเมตร น้ำหนักหัวรบ 20 กิโลกรัม

## อ้างอิง

หมวดหมู่:ปืนใหญ่อัตตาจรสหภาพโซเวียต
หมวดหมู่:ปืนใหญ่อัตตาจรอิหร่าน
หมวดหมู่:เครื่องยิงจรวดหลายลำกล้อง
คริสตา ไวต์

**คริสตา ไวต์** คือ นางแบบแฟชั่นชาวแอฟริกัน-อเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 14 ของรายการอเมริกาส์เน็กซ์ท็อปโมเดล

หมวดหมู่:นางแบบอเมริกัน
หมวดหมู่:ชาวอเมริกันเชื้อสายแอฟริกา
ฐานิสร์ เทียนทอง

**ฐานิสร์ เทียนทอง**  (เกิด 30 กรกฎาคม พ.ศ. 2512)  เป็นนักการเมืองชาวไทย ปัจจุบันดำรงตำแหน่งเป็นนายกองค์การบริหารส่วนจังหวัดสระแก้ว อดีตรัฐมนตรีช่วยว่าการกระทรวงมหาดไทย และอดีตรัฐมนตรีช่วยว่าการกระทรวงอุตสาหกรรม ในรัฐบาลยิ่งลักษณ์ ชินวัตร อดีตเลขาธิการพรรคประชาราช อดีตสมาชิกสภาผู้แทนราษฎรจังหวัดสระแก้ว และอดีตประธานหอการค้าจังหวัดสระแก้ว

## ประวัติ
ฐานิสร์ เกิดเมื่อวันที่ 30 กรกฎาคม พ.ศ. 2512 ที่ตำบลโนนหมากเค็ง อำเภอวัฒนานคร จังหวัดสระแก้ว (เป็นส่วนหนึ่งของจังหวัดปราจีนบุรีในขณะนั้น) เป็นบุตรคนโตของพิเชษฐ์ เทียนทอง กับขวัญเรือน เทียนทอง อดีตสมาชิกวุฒิสภาจังหวัดสระแก้ว มีน้องชายน้องสาว คืออนุรักษ์ เทียนทอง, ตรีนุช เทียนทอง และบดี เทียนทอง

สำเร็จการศึกษาระดับมัธยมศึกษาจากโรงเรียนสระแก้ว และปริญญาตรีจากสถาบันราชภัฏรำไพพรรณี และปริญญาโท สาขาการบริหารการศึกษา จากมหาวิทยาลัยบูรพา

## การทำงาน
ฐานิสร์ ประกอบธุรกิจในจังหวัดสระแก้ว และได้รับแต่งตั้งเป็นประธานหอการค้าจังหวัดสระแก้ว ในระหว่างปี พ.ศ. 2538-พ.ศ. 2539 จากนั้นมาจึงได้เข้ามาทำงานการเมือง โดยการเป็นสมาชิกสภาผู้แทนราษฎรจังหวัดสระแก้ว ในสังกัดพรรคความหวังใหม่ พรรคไทยรักไทย และพรรคประชาราชตามลำดับ โดยฐานิสร์ ได้รับตำแหน่งเลขาธิการพรรคประชาราช ต่อมาในเดือนพฤษภาคม พ.ศ. 2554 ได้ย้ายไปร่วมงานกับพรรคเพื่อไทย พร้อมกับตรีนุช เทียนทอง สรวงศ์ เทียนทอง และสมาชิกพรรคประชาราชอีกจำนวนหนึ่ง

ฐานิสร์ เคยได้รับตำแหน่งที่ปรึกษารัฐมนตรีว่าการกระทรวงมหาดไทย ที่ปรึกษารองนายกรัฐมนตรีและรัฐมนตรีว่าการกระทรวงศึกษาธิการ ที่ปรึกษารัฐมนตรีช่วยว่าการกระทรวงมหาดไทย และที่ปรึกษารองนายกรัฐมนตรี ต่อมาได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลยิ่งลักษณ์ ชินวัตร ต่อมาถูกปรับไปดำรงตำแหน่งรัฐมนตรีช่วยว่าการกระทรวงอุตสาหกรรม กระทั่งได้รับโปรดเกล้าฯ ให้พ้นจากความเป็นรัฐมนตรีในเดือนมิถุนายน พ.ศ. 2556

ใน พ.ศ. 2561 ฐานิสร์ได้ย้ายมาร่วมงานกับพรรคพลังประชารัฐปี พ.ศ. 2566 ชนะเลือกตั้งได้รับตำแหน่งนายกองค์การบริหารส่วนจังหวัดสระแก้ว

## รางวัลและเกียรติยศ

ฐานิสร์ เทียนทอง ได้รับพระราชทานยศกองอาสารักษาดินแดนเป็น นายกองเอก ฐานิสร์ เทียนทอง เมื่อ พ.ศ. 2552

## เครื่องราชอิสริยาภรณ์

## อ้างอิง

## แหล่งข้อมูลอื่น
* พรรคประชาราช

หมวดหมู่:บุคคลจากอำเภอวัฒนานคร
หมวดหมู่:สกุลเทียนทอง
หมวดหมู่:นักธุรกิจชาวไทย
หมวดหมู่:สมาชิกสภาผู้แทนราษฎรจังหวัดสระแก้ว
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดสระแก้ว
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคประชาราช
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคพลังประชารัฐ
หมวดหมู่:บุคคลจากมหาวิทยาลัยราชภัฏรำไพพรรณี
หมวดหมู่:บุคคลจากคณะศึกษาศาสตร์ มหาวิทยาลัยบูรพา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:นักการเมืองจากจังหวัดสระแก้ว
บอร์คโลน

**บอร์คโลน** () หรือ **โลซ** () เป็นเมืองและเทศบาลในมณฑลลิมเบิร์กของประเทศเบลเยียม ในปี ค.ศ. 1976 บอร์คโลนได้รับการเปลี่ยนแปลงฐานะเป็นเทศบาลและได้รวมเขตย่อยอีก 12 เขตย่อยเข้ามาไว้ด้วยกัน โดยมีประชากรมากกว่า 10,000 คนอาศัยอยู่ในพื้นที่ 5,111 เฮกตาร์ ภาษาราชการของบอร์คโลนเป็นภาษาดัตช์ แต่ประชากรหลายคนโดยเฉพาะผู้สูงอายุใช้ภาษาถิ่นสำเนียงลิมเบิร์กตะวันตก

## แหล่งข้อมูลอื่น

* เว็บไซต์อย่างเป็นทางการของบอร์คโลน 

หมวดหมู่:เมืองในจังหวัดลิมบืร์ค (ประเทศเบลเยียม)
ประสม สุสุทธิ

**นายประสม สุสุทธิ** ช่างแทงหยวกชื่อดังเมืองเพชร  ผู้ถวายงานแทงหยวกประดับตกแต่งพระจิตกาธานในงานพระราชพิธีพระราชทานเพลิงพระศพสมเด็จพระศรีนครินทราบรมราชชนนี ในวันที่ 9 มีนาคม พ.ศ. 2539 และเคยถวายงานการแทงหยวกตกแต่งพระจิตกาธานในงานพระราชพิธีพระราชทานเพลิงพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พระเมรุมณฑลพิธีท้องสนามหลวง ในวันที่ 14 พฤศจิกายน พ.ศ. 2551  

## ประวัติ

นายประสม สุสุทธิ  เกิดเมื่อวันที่ 19 พฤษภาคม พ.ศ. 2464 ณ บ้านเลขที่ 111/6 ถนนบันไดอิฐ ตำบลคลองกระแชง อำเภอเมืองเพชรบุรี จังหวัดเพชรบุรี บิดาชื่อ นายประเสริฐ มารดาชื่อ นางทองดี จบการศึกษาชั้นมัธยมศึกษาปีที่ 8 จากโรงเรียนประจำจังหวัดเพชรบุรี (วัดคงคาราม) หรือ โรงเรียนพรหมานุสรณ์จังหวัดเพชรบุรี ในปัจจุบัน เมื่อ พ.ศ. 2482 จากนั้นไปศึกษาต่อที่มหาวิทยาลัยธรรมศาสตร์และการเมือง ได้รับประกาศนียบัตรการบัญชีชั้นสูง นายประสม สุสุทธิ

### ประวัติการทำงาน
เมื่อจบการศึกษาเข้าทำงานที่ธนาคารแห่งประเทศไทย ต่อมาลาออกเป็นครูสอนศิลปะที่โรงเรียนคงคารามอยู่ 8 ปี จึงลาออกมาประกอบอาชีพทางศิลปะและการช่าง 
### ชีวิตครอบครัว
**นายประสม สุสุทธิ**สมรสกับ นางพนอ เหมศรี ซึ่งจบการศึกษาการช่างชั้นสูง จากโรงเรียนสตรีการช่างชุมพร เมื่อ พ.ศ. 2495 นายประสมและนางพนอ สุสุทธิ มีบุตรเป็นชายล้วน ทั้งหมด 8 คน

### เสียชีวิต
ได้เสียชีวิตเมื่อ 2 กุมภาพันธ์ พ.ศ. 2554 เมื่อเวลา 22.25 น. ณ โรงพยาบาลพระจอมเกล้าจังหวัดเพชรบุรี

## ผลงาน
การเขียนและออกแบบธนบัตร ฉบับละ 1,000 บาท ซึ่งเป็นธนบัตรที่มีลายไทยทั้งสองด้านร่วมกับอาจารย์ช่วง สเลลานนท์ ช่างเขียนเอกของกระทรวงการคลัง ได้เขียนธนบัตรชนิดต่าง ๆ ของธนาคารแห่งประเทศไทย งานตกแต่งสร้างศาลาและเขียนลายไทยในงานศิลปะต่าง ๆ ทั้ง ออกแบบศาลาทรงไทย วาดลายไทย แทงหยวก ออกแบบปูนปั้น วาดสัตว์หิมพานต์ วาดภาพจากวรรณคดี แบบฉบับศิลปะเมืองเพชร

## อ้างอิง

หมวดหมู่:บุคคลจากอำเภอเมืองเพชรบุรี
หมวดหมู่:ศิลปินจากจังหวัดเพชรบุรี
หมวดหมู่:บุคคลจากโรงเรียนพรหมานุสรณ์จังหวัดเพชรบุรี
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
ตัวเขียน

[right|thumb|300px|แบบตัวเขียนอักษรละตินแบบ[การเขียนตัวเขียนแบบดีนีเลียน|ดีนีเลียน]]
**ตัวเขียน** (, มีอีกชื่อว่า **รูปเขียนแบบเชื่อมกัน** (joined-up writing) ) เป็นคือรูปแบบการคัดลายมือที่ตัวอักษรเชื่อมต่อกันอย่างต่อเนื่อง โดยทั่วไปมีจุดประสงค์เพื่อให้เขียนได้เร็วขึ้น ต่างจากการเขียนแบบตัวอักษรบล็อก รูปแบบการเขียนนี้มีความหลากหลายทั้งในด้านการใช้งานและการใช้ในแต่ละภาษาและภูมิภาคในปัจจุบัน โดยใช้ทั้งในเอกสารทางศิลปะและเอกสารทางการ รวมถึงการสื่อสารส่วนตัว ตัวเขียนหวัดแบบทางการมักจะเขียนติดกัน แต่ตัวเขียนหวัดแบบไม่เป็นทางการจะเป็นการผสมผสานระหว่างการเชื่อมต่อและการยกปากกา รูปแบบการเขียนนี้ยังสามารถแบ่งย่อยได้อีกเป็นแบบ "วนลูป" "ตัวเอียง" หรือ "เชื่อมต่อกัน"

วิธีการเขียนแบบตัวเขียนหวัดใช้กับตัวอักษรหลายแบบเนื่องจากยกปากกาน้อยครั้ง ทำให้เขียนได้เร็วขึ้น อย่างไรก็ตาม รูปแบบการเขียนแบบวิจิตรบรรจงหรือประดับประดาที่ซับซ้อนกว่าอาจเขียนได้ช้ากว่า ในบางชุดตัวอักษร ตัวอักษรหลายตัวหรือทั้งหมดในคำจะเชื่อมต่อกัน บางครั้งทำให้คำนั้นกลายเป็นเส้นเดียวที่ซับซ้อน

## ประวัติ

## อ้างอิง

หมวดหมู่:การเขียน
หมวดหมู่:อักษรวิจิตร
นิโคล ลิงก์เลตเทอร์

**นิโคล ลิงก์เลตเทอร์** (**Nicole Linkletter**) คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 5 ของรายการอเมริกาส์เน็กซ์ท็อปโมเดล

หมวดหมู่:นางแบบอเมริกัน
แดนี อีแวนส์

**แดเนียล 'แดนี' อีแวนส์** (Danielle "Dani" Evans) คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 6 ของรายการอเมริกาส์เน็กซ์ท็อปโมเดล

หมวดหมู่:นางแบบอเมริกัน
หมวดหมู่:ชาวอเมริกันเชื้อสายแอฟริกา
เฟร์นันโด โยเรนเต

**เฟร์นันโด ฆาบิเอร์ โยเรนเต ตอร์เรส** (, ; เกิดเมื่อวันที่ 26 กุมภาพันธ์ ค.ศ. 1985) เป็นนักฟุตบอลชาวสเปน เคยเล่นให้กับหลายสโมสรที่มีชื่อเสียงในตำแหน่งกองหน้า มีชื่อเล่นว่า *เอลเรย์เลออน* (El Rey León)

## อ้างอิง

## แหล่งข้อมูลอื่น
* 
* 
* 
* 
* 
* 

หมวดหมู่:กองหน้าฟุตบอล
หมวดหมู่:นักฟุตบอลชาวสเปน
หมวดหมู่:นักฟุตบอลชาวบาสก์
หมวดหมู่:นักฟุตบอลชาวนาวาร์
หมวดหมู่:นักฟุตบอลทีมชาติสเปน
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:ผู้เล่นอัตเลติกเดบิลบาโอ
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรฟุตบอลเซบิยา
หมวดหมู่:ผู้เล่นสโมสรฟุตบอลสวอนซีซิตี
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในชุดชนะเลิศฟุตบอลโลก
แจสลีน กอนซาเลซ

**แจสลีน กอนซาเลซ** คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งรองชนะเลิศ ในฤดูกาลที่ 8 ของรายการอเมริกาส์เน็กซ์ท็อปโมเดล

## อ้างอิง

หมวดหมู่:นางแบบอเมริกัน
หมวดหมู่:ชาวอเมริกันเชื้อสายปวยร์โตรีโก
อิปไซลอนแอนดรอมิดา เอ

**อิปไซลอนแอนดรอมิดา เอ** () เป็นดาวแคระสีเหลือง-ขาวในระบบดาวคู่อิปไซลอนแอนดรอมิดา อยู่ห่างจากโลกราว 44 ปีแสงในบริเวณกลุ่มดาวแอนดรอมิดา ณ ตอนนี้ (พ.ศ. 2553) มีดาวเคราะห์นอกระบบ 4 ดวงที่ได้รับการยืนยันแล้วว่าโคจรอยู่รอบดาวฤกษ์เอกของระบบนี้ ดาวเคราะห์ทั้งสี่มีลักษณะเป็นดาวเคราะห์คล้ายดาวพฤหัสบดี อิปไซลอนแอนดรอมิดา เอเป็นดาวฤกษ์ดวงแรกในแถบลำดับหลักที่มีการค้นพบระบบดาว เคราะห์ซึ่งมีสมาชิกหลายดวง และเป็นดวงแรกในหมู่ดาวฤกษ์ประเภทระบบดาวหลายดวงซึ่งมีสมาชิกในระบบดาว เคราะห์หลายดวง อิปไซลอนแอนดรอมิดาเป็นดาวฤกษ์ในลำดับที่ 21 ในจำนวน 100 เป้าหมายแรกของ**[[โครงการค้นหาดาวเคราะห์คล้ายโลก]]** () ขององค์การนาซ่า

หมวดหมู่:กลุ่มดาวแอนดรอมิดา
อิปไซลอนแอนดรอมิดา บี (ดาวเคราะห์)

**อิปไซลอนแอนดรอมิดา บี** (; υ Andromedae b / υ And b / υ Andromedae Ab / υ And Ab ) หรือ**อิปไซลอนแอนดรอมิดา เอบี** เป็นดาวเคราะห์นอกระบบที่โคจรรอบดาวอิปไซลอนแอนดรอมิดา เอในระยะทางที่ใกล้ที่สุด ดาวเคราะห์ดวงนี้ถูกประกาศการค้นพบพร้อมกันกับ 55 ปู บี และ เทา คนเลี้ยงสัตว์ บี เมื่อเดือนมิถุนายน ปีพ.ศ. 2539 อิปไซลอนแอนดรอมิดา บีก็เป็นดาวพฤหัสร้อนดวงแรกๆที่ถูกพบ อิปไซลอนแอนดรอมิดา บีเป็นดาวเคราะห์ที่มีมวลสูง จึงน่าจะเป็นดาวแก๊สยักษ์ กล้องโทรทรรศน์อวกาศสปิตเซอร์ได้ค้นพบว่าดาวเคราะห์ดวงนี้มีอุณหภูมิประมาณ -20℃ ถึง 230℃ ในด้านที่ไม่ได้หันหน้าเข้าดาวเอกของมันและ 1,400℃ ถึง 1,650℃ ในด้านที่หันหน้าเข้าดาวเอกของมัน ซึ่งคล้ายกับดาวพุธ และด้านหลังของดาวเคราะห์ดวงนี้ สามารถเห็นสีแดงท่วมเต็มไปหมด คงมีจุดๆเดียวบริเวณขั้วดาวเคราะห์ที่เห็นเป็นรอยด่างเพราะเป็นจุดไกลที่สุด

## สีดาวเคราะห์
สีของดาวเคราะห์น่าจะอยู่ในสีโทนร้อน เช่นสีแดง สีส้ม สีเหลือง ฯลฯ เพราะโคจรอยู่ใกล้ดาวเอกของมันมาก

## จุดร้อนประหลาด
thumb|175px|left|ภาพในจินตนาการของอิปไซลอนแอนดรอมิดา บี กับจุดร้อนของมัน (โทนสีส้ม)
นักดาราศาสตร์ได้ค้นพบจุดร้อนประหลาดบนดาวเคราะห์ดวงนี้ แล้วก็ยังตั้งข้อเสนอว่ามี่จุดร้อนที่เกิดขึ้นจากผลกระทบของดาวเอกของมันบนดาวเคราะห์ดวงนี้ด้วย

## การมีดาวบริวาร
นักวิจัยหลายคนคาดว่าด้านที่ถูกแสงแดดของดาวเคราะห์ดังกล่าวอาจหันเข้าหาดวงฤกษ์ของมันตลอดเวลาด้วยแรงไทดัล เหมือนกับกรณีที่ดวงจันทร์หันด้านเดิมเข้าหาโลกเสมอซึ่งเกิดจากเวลาที่ใช้หมุนรอบตัวเองเท่ากับเวลาที่ดวงจันทร์ใช้โคจรรอบโลก จึงไม่น่าสามารถที่จะมีดาวบริวารได้ แต่ ณ ตอนนี้ คงไม่อาจพิสูจน์ได้จากเทคโนโลยีสมัยนี้

## อ้างอิง

## แหล่งข้อมูลอื่น
* 
* 
* 
* 
* 
* 
* 
* 

หมวดหมู่:กลุ่มดาวแอนดรอมิดา
หมวดหมู่:ดาวเคราะห์นอกระบบที่ค้นพบในปี พ.ศ. 2539
หมวดหมู่:ดาวเคราะห์นอกระบบ
หมวดหมู่:ดาวพฤหัสบดีร้อน
หมวดหมู่:ดาวเคราะห์นอกระบบที่ตรวจพบโดยวิธีวัดความเร็วแนวเล็ง
ตรุษเกาหลี

**ตรุษเกาหลี** หรือ **ซ็อลลัล** () เป็นวันแรกของปฏิทินจันทรคติ ซึ่งเป็นวันหยุดที่สำคัญที่สุดของชาวเกาหลีที่มีมาแต่เดิม อันประกอบด้วยระยะเวลาการเฉลิมฉลองที่เริ่มต้นในวันขึ้นปีใหม่ ชาวเกาหลียังทำการฉลองวันปีใหม่ตามปฏิทินสุริยคติในวันที่ 1 มกราคมของทุกปีตามปฏิทินเกรกอเรียน ในขณะที่วันขึ้นปีใหม่ของชาวเกาหลีจะเป็นวันหยุดปีใหม่ของชาวเกาหลีตามช่วงสามวัน และถือเป็นวันหยุดที่สำคัญกว่าวันขึ้นปีใหม่แบบสุริยคติ

นิยามของคำว่า "ซ็อลลัล" โดยทั่วไปหมายถึง *อึมน็ยอก ซ็อลลัล* (음력 설날, วันขึ้นปีใหม่ตามแบบจันทรคติ) ซึ่งรู้จักกันในชื่อของ *คูจ็อง* (ฮันกึล: 구정; ฮันจา: 舊正) โดยทั่วไปบางส่วน "ซ็อลลัล" ยังหมายถึง *ยังนย็อก ซ็อลลัล* (양력 설날, วันขึ้นปีใหม่ตามแบบสุริยคติ) ซึ่งรู้จักกันในชื่อของ *ชินจ็อง* (ฮันกึล: 신정; ฮันจา: 新正)

วันขึ้นปีใหม่ของเกาหลีโดยทั่วไปยึดเอาคืนที่สองของวันจันทร์ดับหลังจากช่วงเหมายัน เว้นเสียแต่ว่าจะเป็นปีที่มีการเพิ่มอธิกมาสในช่วงเดือนสิบเอ็ดหรือเดือนสิบสองก่อนช่วงปีใหม่ ในกรณีเช่นนี้วันขึ้นปีใหม่จะตรงกับคืนจันทร์ดับที่สามหลังจากช่วงอายัน (ครั้งต่อไปที่จะเกิดกรณีเช่นนี้อีกคือ ค.ศ. 2033) วันขึ้นปีใหม่ของชาวเกาหลีโดยทั่วไปเป็นวันเดียวกันกับวันตรุษจีน, วันขึ้นปีใหม่ของมองโกเลีย, วันขึ้นปีใหม่ของทิเบต และตรุษญวน โดยทั่วไปมักใช้ชื่อตะวันตกเพื่ออธิบายถึงเทศกาลนี้แบบครอบคลุม แม้ว่าจะไม่ถูกต้องตามหลักของวิทยาศาสตร์ว่าเป็นปีใหม่แบบจันทรคติอยู่ก็ตาม

## ขนบธรรมเนียม
วันขึ้นปีใหม่ของชาวเกาหลีโดยปกติจะเน้นเป็นวันหยุดครอบครัวแบบชาวตะวันออกที่มักใช้เวลาดังกล่าวเพื่อเดินทางกลับไปบ้านเกิดของตน เพื่อไปเยี่ยมครอบครัวและญาติ ๆ ของพวกเขาเพื่อทำพิธีบูชาบรรพบุรุษที่รู้จักกันในชื่อ *ชารเย* (차례) ชาวเกาหลีจำนวนมากแต่งกายด้วยชุดฮันบกสีสันงดงาม ส่วนต็อกกุก (떡국) ซึ่งเป็นซุปกับเค้กข้าว เป็นอาหารที่มักนำมาเสิร์ฟโดยทั่วไป

ชาวเกาหลีจำนวนมากทำการต้อนรับปีใหม่ (ทั้งแบบตะวันตกและแบบจันทรคติ) โดยเดินทางไปยังชายฝั่งตะวันออกอย่างเช่นคังนึง กับทงแฮ ในจังหวัดคังว็อน ที่ซึ่งพวกเขามักจะเห็นแสงแรกอรุณรุ่งในวันขึ้นปีใหม่

#### เกมพื้นบ้าน
มีเกมแบบประเพณีดั้งเดิมจำนวนมากที่มีความเกี่ยวข้องกับวันปีใหม่ของชาวเกาหลี อย่างเกมกระดานสำหรับครอบครัวที่มีชื่อว่า *ยุนโนรี* (윷놀이) ก็ยังเป็นกิจกรรมสันทนาการที่นิยมอยู่ และผู้ชายจะมีการเล่นว่าวรวมถึงการเล่น *เชกีชากี* (제기차기) ซึ่งเป็นเกมที่ใช้วัตถุขนาดเบาซึ่งห่อคลุมด้วยกระดาษหรือผ้า และจากนั้นนำมาเตะเล่นกันเหมือนฟุตแบ็กที่เป็นบอลผ้าขนาดเล็ก ในขณะที่ผู้หญิงหรือเด็กผู้หญิงอาจจะมีการเล่น *นอลตวีกี* (널뛰기), เกมกระโดดบนไม้กระดานหกที่เรียกว่า *ชีโซ* (시소) ขณะที่เด็กปั่น *แพงี* (팽이)

#### การทักทาย
จากการที่ผู้คนต่างมีความต้องการความเจริญรุ่งเรืองและมีโชค คำอวยพรในวันปีใหม่จึงมีความว่า "แซแฮ พก มานี พาดือเซโย" (새해 복 많이 받으세요) อันเป็นการให้พรต่อบิดามารดาเพื่อให้ท่านเหล่านั้นมีความสุขในช่วงปีใหม่

## อ้างอิง

## แหล่งข้อมูลอื่น
* Seollal (Korean New Year) 
* Seollal fête — A stunning visual of Korean culture, The Arkansas Traveler, thetraveleronline.com
* Seollal, Lunar New Year's Day , Tour2Korea.com
* Korean Festival: Seol - Lunar New Year: the Most Important Korean Holidays , clickasia.co.kr


หมวดหมู่:วันสำคัญ
หมวดหมู่:การฉลองปีใหม่
หมวดหมู่:ประเพณีเกาหลี
หมวดหมู่:เทศกาลในประเทศเกาหลี
หมวดหมู่:วันสำคัญในเดือนมกราคม
หมวดหมู่:วันสำคัญในเดือนกุมภาพันธ์
อิปไซลอนแอนดรอมิดา ซี

**อิปไซลอนแอนดรอมิดา ซี** หรือ **อิปไซลอนแอนดรอมิดา เอซี** ()  เป็นดาวเคราะห์นอกระบบที่โคจรรอบดาวอิปไซลอนแอนดรอมิดา เอ ดาวเคราะห์ดวงนี้มีความร้อนสูงมาก และมีความหนาแน่นถึง 13.98 เท่าของดาวพฤหัสบดี ถ้าสมมุติว่าอิปไซลอนแอนดรอมิดา ซีนั้นอยู่ในระบบสุริยะของเรา มันจะโคจรระหว่างโลกกับดาวศุกร์ นักดาราศาสตร์ก็ได้ตั้งข้อเสนอว่ามีดาวเคราะห์วงนอกอีกดวง (ซึ่งอาจหลุดวงโคจรไปแล้ว) ดันให้อิปไซลอนแอนดรอมิดา ดีเข้าไปโคจรดาวเอกของมันในระยะทางที่ใกล้กว่า ดังนั้นอิปไซลอนแอนดรอมิดา ดีจึงค่อยๆ ทำให้วงโคจรของอิปไซลอนแอนดรอมิดา ซีเยื้องมากขึ้น แต่ถ้าเป็นเช่นนี้ ดาวเคราะห์ที่หายไปก็จะต้องถูกผลักดันให้หลุดวงโคจรไป นักดาราศาสตร์จึงไม่ค่อยแน่ใจเกี่ยวกับเรื่องนี้มากนัก

## สีดาวเคราะห์
สีฟ้าที่เห็นอยู่ในภาพจินตนาการของศิลปินส่วนใหญ่ไม่ได้แปลว่า "ความเย็น" แต่สีฟ้านี้เกิดจากการกระจายตัวของแสง เพราะดาวเคราะห์ดวงนี้ร้อนมาก ดังนั้นถ้ามองด้วยตาเปล่า เราจะเห็นดาวเคราะห์ดวงนี้จะมีเมฆสีแดงอยู่

## การมีดาวบริวาร
ดาวเคราะห์ดวงนี้มีโอกาสที่จะมีดาวบริวารอยู่ได้ และเนื่องจากดาวเคราะห์ดวงนี้มีความหนาแน่นสูง จึงน่าจะมีดาวบริวารที่ใหญ่ถึงดาวอังคารได้ และมีชั้นบรรยากาศของมันเองด้วย เนื่องจากอิปไซลอนแอนดรอมิดา ซี โคจรรอบดาวเอกของมันในระยะทางที่ค่อนข้างใกล้ชิด  ดาวบริวารของมันจึงน่าจะมีพื้นผิวเป็นทะเลทราย และปราศจากน้ำ

หมวดหมู่:กลุ่มดาวแอนดรอมิดา
หมวดหมู่:ดาวเคราะห์นอกระบบที่ตรวจพบโดยวิธีวัดความเร็วแนวเล็ง
อิปไซลอนแอนดรอมิดา อี

**อิปไซลอนแอนดรอมิดา อี** () เป็นดาวเคราะห์นอกระบบที่โคจรรอบดาวอิปไซลอนแอนดรอมิดา เอ ในกลุ่มดาวของแอนดรอมีดา

## อ้างอิง

หมวดหมู่:กลุ่มดาวแอนดรอมิดา
หมวดหมู่:ดาวเคราะห์นอกระบบที่ค้นพบในปี พ.ศ. 2553
หมวดหมู่:ดาวเคราะห์นอกระบบ
หมวดหมู่:ดาวเคราะห์ก๊าซยักษ์
หมวดหมู่:ดาวเคราะห์นอกระบบที่ตรวจพบโดยวิธีวัดความเร็วแนวเล็ง
51 ม้าบิน

thumb|left|200px|ดาว 51 ม้าบิน
**51 ม้าบิน** () เป็นดาวฤกษ์คล้ายดวงอาทิตย์ อยู่ห่างจากโลก 15.4 พาร์เซ็ก (50.1 ปีแสง) ในกลุ่มดาวม้าบิน เป็นดาวฤกษ์คล้ายดวงอาทิตย์ดวงแรกที่ตรวจพบว่ามีดาวเคราะห์โคจรอยู่รอบๆ โดยมีการประกาศการค้นพบเมื่อ ค.ศ. 1995

[thumb|left|200px|ดาวเคราะห์ [51 ม้าบิน บี และดาวเอกของมัน]]
การประกาศการค้นพบดาวเคราะห์นอกระบบรอบดาวนี้ ประกาศเมื่อ 6 ตุลาคม ค.ศ. 1995 โดย มิเชล ไมยอร์ และ ดีดีเย เกโล ตรวจพบด้วยวิธีการการตรวจวัดความเร็วแนวเล็ง ที่หอดูดาว de Haute-Provence โดยใช้เครื่องสเปกโตรกราฟ *ELODIE*

ดาวฤกษ์นี้มีความส่องสว่างปรากฏ เท่ากับ 5.49 ดังนั้นจึงสามารถมองเห็นจากโลกได้โดยอาศัยเพียงกล้องสองตา หรืออาจมองเห็นได้ด้วยตาเปล่าในคืนเดือนมืดที่ฟ้าเปิด 51 ม้าบินดาวแคระสีเหลือง อายุประมาณ 7,500 ล้านปี ซึ่งแก่กว่าดวงอาทิตย์ของเรา มีมวลมากกว่าดวงอาทิตย์ราว 4-6% และมีค่าความเป็นโลหะสูงกว่า มีไฮโดรเจนน้อยกว่า จากค่าสเปกตรัมของดาวจัดว่าเป็นดาวฤกษ์ประเภท G2.5V หรือ G4-5Va

ปี ค.ศ. 1996 นักดาราศาสตร์ บาลิวนาส โซโกลอฟ และ ซูน รายงานผลการตรวจวัด 51 ม้าบิน ได้ว่ามีเส้นสเปกตรัมของ แคลเซียม II เอช และ เค และสามารถวัดคาบการหมุนรอบตัวเองได้ที่ 37 วัน

## อ้างอิง

## แหล่งข้อมูลอื่น
* '''Extrasolar Visions''': 51 Pegasi 
* 51 Pegasi at SolStation.com.
* nStars database entry 
* David Darling's encyclopedia

หมวดหมู่:กลุ่มดาวม้าบิน
หมวดหมู่:ระบบดาวเคราะห์
55 ปู

**55 ปู** หรือ **โร<sup>1</sup> ปู** () เป็นระบบดาวคู่ที่อยู่ห่างจากโลกราว 41 ปีแสงในบริเวณกลุ่มดาวปู ระบบดาวนี้ประกอบด้วยดาวแคระเหลือง 1 ดวง และดาวแคระแดงขนาดเล็กกว่าอีก 1 ดวง ทั้งสองดวง
นี้อยู่ห่างกันมากกว่าระยะห่างจากโลกถึงดวงอาทิตย์มากกว่า 1,000 เท่า

นับถึง ค.ศ. 2009 มีดาวเคราะห์นอกระบบที่ได้รับการยืนยันแล้วว่าโคจรรอบดาวฤกษ์เอกในระบบดาวคู่นี้ คือ 55 ปู เอ (ดาวแคระเหลือง) เป็นจำนวนทั้งสิ้น 5 ดวง เชื่อว่าดาวเคราะห์ดวงที่อยู่ในสุดเป็น "ซูเปอร์เอิร์ธ" หรือดาวเคราะห์คล้ายโลก ซึ่งมีมวลขนาดใกล้เคียงกับดาวเนปจูน ขณะที่ดวงนอกสุดเชื่อว่าน่าจะเป็นดาวเคราะห์คล้ายดาวพฤหัสบดี โดยมีมวลใกล้เคียงกับดาวพฤหัสบดี ปัจจุบันระบบดาว 55 ปู เป็นหนึ่งในสี่ระบบดาวที่มีดาวเคราะห์ในระบบอย่างน้อย 5 ดวง และอาจมีมากกว่านั้น ดาวฤกษ์ 55 แคนซรี เอ อยู่ในอันดับที่ 63 ในจำนวน 100 อันดับดาวฤกษ์เป้าหมายในโครงการค้นหาดาวเคราะห์คล้ายโลก (Terrestrial Planet Finder) ขององค์การนาซ่า

## ระบบดาวเคราะห์

## ดูเพิ่ม
* 51 ม้าบิน
* เคปเลอร์-11
* มู แท่นบูชา
* PSR 1257+12
* อิปไซลอนแอนดรอเมดา
* รายชื่อดาวเคราะห์นอกระบบ

## อ้างอิง

## อ่านเพิ่ม
* 
* 
* 
* 
* 
* 
* 
* 
* 
* 

## แหล่งข้อมูลอื่น

* 
* 
* 
* 
* 
* When the Gods Fall 55 Cancri in fiction.
* Extrasolar Planet Interactions  by Rory Barnes & Richard Greenberg, Lunar and Planetary Lab, University of Arizona
* The First and the second part of a computer animation of the 55 Cancri planetary system.
* Interactive visualisation of the 55 Cancri system

หมวดหมู่:กลุ่มดาวปู
หมวดหมู่:ดาวเคราะห์รอบดาวคู่
หมวดหมู่:ระบบดาวเคราะห์
หมวดหมู่:ระบบดาวคู่
พิธีสารนักมวย

**พิธีสารนักมวย** () หรือชื่ออย่างเป็นทางการในโลกตะวันตกว่า **พิธีสารสุดท้ายว่าด้วยการระงับความวุ่นวายระหว่างออสเตรีย-ฮังการี เบลเยียม ฝรั่งเศส เยอรมนี บริเตนใหญ่ อิตาลี ญี่ปุ่น เนเธอร์แลนด์ รัสเซีย สเปน สหรัฐ กับจีน ค.ศ. 1900** (Austria-Hungary, Belgium, France, Germany, Great Britain, Italy, Japan, Netherland, Russia, Spain, United States and China—Final Protocol for the Settlement of the Disturbances of 1900) และชื่ออย่างเป็นทางการในประเทศจีนว่า **พิธีสารซินโฉ่ว** () เป็นพิธีสารซึ่งลงลายมือชื่อกัน ณ วันที่ 7 กันยายน ค.ศ. 1901 ระหว่างจักรวรรดิชิง ในสมัยพระพันปีฉือสี่ ฝ่ายหนึ่ง กับพันธมิตรแปดชาติ (ออสเตรีย-ฮังการี ฝรั่งเศส เยอรมนี อิตาลี ญี่ปุ่น รัสเซีย สหราชอาณาจักร และสหรัฐ) เบลเยียม สเปน และเนเธอร์แลนด์ อีกฝ่ายหนึ่ง ภายหลังกองทัพฝ่ายพันธมิตรแปดชาติปราบกบฏนักมวยในประเทศจีนได้สำเร็จ ประเทศจีนถือว่า พิธีสารนี้เป็นหนึ่งในบรรดาสนธิสัญญาเอารัดเอาเปรียบ (unequal treaties)

พระพันปีฉือสี่มีพระราชเสาวนีย์ตั้งเจ้าชายชิง ซึ่งเป็นอัครมหาเสนาบดี (Prime Minister) และหลี่ หงจาง ซึ่งเป็นราชครู (Grand Tutor) ให้เป็นผู้มีอำนาจเต็มในการลงลายมือชื่อในพิธีสารนี้สำหรับจักรวรรดิชิง ส่วนฝ่ายพันธมิตรแปดชาติและพวกนั้นมี Bernardo de Cólogan y Cólogan และ Alfons Mumm von Schwarzenstein ลงลายมือชื่อในนามของสเปน เออร์เนสต์ แซโทว (Ernest Satow) ในนามของบริเตนใหญ่ และ โคะมุระ จุตะโร (Komura Jutarō) ในนามของญี่ปุ่น ตามลำดับ

## อ้างอิง


หมวดหมู่:พิธีสาร
หมวดหมู่:ค่าปฏิกรรม
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาสันติภาพ
หมวดหมู่:สนธิสัญญาไม่เสมอภาค
หมวดหมู่:สนธิสัญญาเกี่ยวข้องกับจักรวรรดิออสเตรีย-ฮังการี
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 3
หมวดหมู่:สนธิสัญญาเกี่ยวข้องกับจักรวรรดิเยอรมัน
หมวดหมู่:สนธิสัญญาเกี่ยวข้องกับราชอาณาจักรอิตาลี
หมวดหมู่:สนธิสัญญาเกี่ยวข้องกับจักรวรรดิญี่ปุ่น
หมวดหมู่:สนธิสัญญาเกี่ยวข้องกับจักรวรรดิรัสเซีย
หมวดหมู่:สนธิสัญญาเกี่ยวข้องกับสหราชอาณาจักร (ค.ศ. 1801–1922)
หมวดหมู่:สนธิสัญญาเกี่ยวข้องกับสหรัฐ
หมวดหมู่:สนธิสัญญาเกี่ยวข้องกับเบลเยียม
หมวดหมู่:สนธิสัญญาเกี่ยวข้องกับสเปน
หมวดหมู่:สนธิสัญญาเกี่ยวข้องกับเนเธอร์แลนด์
หมวดหมู่:สนธิสัญญาเกี่ยวข้องกับจักรวรรดิจีน
หมวดหมู่:สนธิสัญญาสันติภาพเกี่ยวข้องกับญี่ปุ่น
หมวดหมู่:ซูสีไทเฮา
การสังเคราะห์ของกาเบรียล

**การสังเคราะห์ของกาเบรียล** เป็นการสังเคราะห์เอไมน์ปฐมภูมิจาก potassium phthalimide
## ขั้นตอนของปฏิกิริยา
### การสังเคราะห์ potassium phthalimide
400px|center
### การเติมแอลคิลของ potassium phthalimide
ปฏิกิริยานี้เป็นแบบ SN2
725px|center

### การไฮโดรไลส์
650px|center
## อ้างอิง

หมวดหมู่:ปฏิกิริยาเคมี
โคชีน

**โคชีน** () เป็นวงร็อกจากอังกฤษร่วมตัวกันในเมืองบริสตอล ซึ่งมีสมาชิกประกอบด้วย โปรดิวเซอร์ มาร์กี ซับสแตนซ์ (ชื่อจริง มาร์ก เดวิส เกิดปี 1974, ที่สปริงเบิร์น, กลาสโกว์) และ ดาร์เรน ดีโค้ดเดอร์ (ชื่อจริง ดาร์เรน บีล เกิดปี 1974, ที่บริสตอล), กับ นักร้องและ นักแต่งเพลง เสียน อีแวนส์ (เกิดวันที่ 9 ตุลาคม, 1973) ชื่อของวงมาจากการรวมของคำในภาษาญี่ปุ่นคือ "เก่า" (古, 'ko') และ "ใหม่" (新, 'shin')

## ผลงาน
### สตูดิโออัลบั้ม
* Resist (2001)
* Kokopelli (2003)
* Damage (2007)

### ซิงเกิล

## อ้างอิง

## แห่ลงข้อมูลอื่น
*kosheen.com Official website
*Pfficial news feed 
*Kosheen.tv for videos and live footage 
*http://myspace.com/kosheen1

หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2542
คาร์โบซีสเทอีน

**คาร์โบซีสเทอีน** () เป็นสารละลายเสมหะชนิดหนึ่ง ผลิตโดยกระบวนการ alkylation ของกรดอะมิโนซีสเทอีน ใช้สำหรับรักษาโรคระบบทางเดินหายใจ เช่น ไข้หวัด ไซนัสอักเสบ คออักเสบ หลอดลมอักเสบ โรคปอดอุดกั้นเรื้อรังหรือโรคซีโอพีดี เป็นต้น โดยออกฤทธิ์ลดความเหนียวข้นของเสมหะให้ขับออกมาได้ง่ายและลดความเสี่ยงของการติดเชื้อแบคทีเรียที่ปอด ยานี้มีข้อควรระวังในการใช้กับผู้ที่เป็นโรคกระเพาะอาหาร ยาคาร์โบซิสเทอีนจะช่วยควบคุมกระบวนการสร้างเสมหะโดยตรง จึงช่วยปรับระดับความเหนียวข้นและความหยืดหยุ่นของเสมหะให้กลับมาเป็นปกติ โดยยาคาร์โบซิสเทอีนบางยี่ห้อถูกพัฒนาให้อยู่ในรูปแบบของเกลือไลซีน (Carbocysteine Lysine Salt Monohydrate) ซึ่งอาจช่วยให้ร่างกายดูดซึมยาไปใช้ได้ง่ายขึ้น อีกทั้งยังออกฤทธิ์ติดต่อกันนานหลายวันหลังหยุดใช้ยาไปแล้ว จึงไม่จำเป็นต้องรับประทานยาหลายครั้งในหนึ่งวัน อย่างไรก็ตาม โดยทั่วไปยารูปแบบดังกล่าวไม่ควรใช้ในเด็กที่มีอายุต่ำกว่า 1-2 ปี (ขึ้นกับยี่ห้อของยา) หากไม่ได้รับอนุญาตจากแพทย์

## อ้างอิง

หมวดหมู่:กรดไดคาร์บอกซิลิก
หมวดหมู่:อนุพันธ์ของกรดอะมิโน
เชียงใหม่เมืองสร้างสรรค์

**เชียงใหม่เมืองสร้างสรรค์** () เป็นการริเริ่มเพื่อพัฒนาจังหวัดเชียงใหม่ให้เป็นเมืองสร้างสรรค์ ซึ่งหมายถึง เมืองที่ซึ่งวัฒนธรรมและกิจกรรมสร้างสรรค์ผสมผสานเข้าด้วยกันเป็นส่วนหนึ่งของเศรษฐกิจและสังคมของเมืองนั้น สำหรับที่ผ่านมา เมืองอื่นซึ่งเคยนำนโยบายดังกล่าวไปปฏิบัติได้แสดงให้เห็นแล้วว่าเมืองเหล่านั้นประสบความสำเร็จมากกว่า (ในการบรรลุเป้าหมายด้านการพัฒนา) เมืองที่ไม่ได้นำยุทธศาสตร์ดังกล่าวไปใช้

การริเริ่มครอบคลุมไม่เพียงเฉพาะกลุ่มธุรกิจสร้างสรรค์เท่านั้น แต่รวมไปถึงการพัฒนาเมือง การศึกษา การวิจัยและพัฒนา และนวัตกรรม ตลอดจนการร่วมมือ ผู้มีส่วนร่วมบางส่วนได้เน้นความสำคัญในภาคไอที ซอฟต์แวร์ และส่วนดิจิตอล เนื่องจากเป็นส่วนที่มีการเติบโตอย่างสำคัญ และเป็นตัวเปิดทางให้แก่ภาคอื่น ยิ่งไปกว่านั้น ภาคไอทีนี้ยังมีศักยภาพสูงในการก่อให้เกิดการถ่ายทอดเทคโนโลยี สร้างมูลค่าเพิ่ม และดึงดูดการลงทุนเพิ่มเติม

สำหรับภาคสำคัญที่มีอยู่แล้ว อย่างเช่น การท่องเที่ยว (เช่น การท่องเที่ยวเชิงการแพทย์ การท่องเที่ยวเชิงวัฒนธรรม และการท่องเที่ยวเชิงประวัติศาสตร์) หัตถกรรม (เครื่องประดับ เครื่องเงิน เซลาดอน เครื่องปั้นดินเผา และสิ่งทอ) อาหาร อุตสาหกรรมการเกษตร และการสาธารณสุข ยังเป็นหนึ่งในเป้าหมาย และสามารถยกระดับขึ้นโดยใช้การออกแบบ กระบวนการ ไอที นวัตกรรมบนเทคโนโลยี และการคิดสร้างสรรค์ได้ 

เมื่อวันที่ 31 ตุลาคม พ.ศ. 2560 เมืองเชียงใหม่ได้รับประกาศเป็นเครือข่ายเมืองสร้างสรรค์ขององค์การยูเนสโก สาขาหัตถกรรมและศิลปะพื้นบ้าน

## เบื้องหลัง
คณะกรรมการพัฒนาเชียงใหม่เมืองสร้างสรรค์ได้รับการจัดตั้งขึ้นโดยผู้ว่าราชการจังหวัดเชียงใหม่ และประกอบด้วยสมาชิกจากภาคการศึกษา เอกชน และรัฐบาล โดยมีผู้ว่าราชการจังหวัดเชียงใหม่ อธิการบดีมหาวิทยาลัยเชียงใหม่ อธิการบดีมหาวิทยาลัยพายัพ อธิการบดีมหาวิทยาลัยนอร์ทเชียงใหม่ และกงสุลใหญ่สหรัฐเป็นที่ปรึกษา

คณะกรรมการพัฒนาจัดกิจกรรมขึ้นมาหลายอย่าง เช่น การแข่งขันออกแบบโลโก้และเว็บไซต์ และการสัมมนาเกี่ยวกับวิธีการพัฒนาไปสู่เมืองสร้างสรรค์ โดยมีนักพูดรับเชิญจากออสติน รัฐเท็กซัส หนึ่งในกิจกรรมในอนาคต ได้แก่ การเชิญนักพูดจากยูเนสโกมาอภิปรายเกี่ยวกับวิธีการที่เชียงใหม่จะได้รับการรับรองให้เป็นเมืองสร้างสรรค์โดยยูเนสโก

วัตถุประสงค์ของคณะกรรมการพัฒนาคือการพัฒนาแผนกลยุทธ์และยุทธศาสตร์สำหรับเชียงใหม่เมืองสร้างสรรค์ ร่วมมือและแบ่งปันข้อมูลให้แก่ผู้มีส่วนเกี่ยวข้อง ร่วมมือและดูแลโครงการต่าง ๆ จัดและปฏิบัติกิจกรรมและโครงการต่าง ๆ ตลอดจนจัดตั้งคณะทำงานที่จำเป็น

## วิสัยทัศน์
กรอบเวลาของเชียงใหม่เมืองสร้างสรรค์เป็นกรอบระยะยาว (15-20 ปี) สำหรับในระยะกลาง วิสัยทัศน์และวัตถุประสงค์ควรจะเข้ากับแผนพัฒนาเศรษฐกิจและสังคมแห่งชาติฉบับต่อไป (พ.ศ. 2555-2559) ซึ่งจะเน้นให้ความสำคัญไปยังความคิดสร้างสรรค์ เศรษฐกิจสร้างสรรค์ ความรู้และนวัตกรรม อุตสาหกรรมสร้างสรรค์คิดเป็น 13% ของจีดีพีรวม (พ.ศ. 2552) และรัฐบาลตั้งเป้าว่าจะเพิ่มสัดส่วนของอุตสาหกรรมสร้างสรรค์ให้เป็นอย่างน้อย 20% ของจีดีพีรวม

## อ้างอิง

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:สังคมจังหวัดเชียงใหม่
หมวดหมู่:การสร้างสรรค์
แอลเอฟโอ (วงดนตรีอังกฤษ)

**แอลเอฟโอ** () เป็นวงดนตรีอิเล็กทรอนิกส์จากอังกฤษประกอบด้วยสมาชิก มาร์ก เบลล์ (เคยเป็นโปรดิวเซอร์เพลงให้กับปีเยิร์ก) และ เกซ วอร์ลีย์ หลังจากวอร์ลีย์ออกในปี 1996 แอลเอฟโอเหลือเบลล์คนเดียวจนเบลล์เสียชีวิตในตุลาคม 2014

## ผลงาน
*Frequencies (1991) #42 UK 
*Advance (1996) #44 UK 
*Sheath (2003)

หมวดหมู่:กลุ่มดนตรีอิเล็กทรอนิกส์สัญชาติอังกฤษ
ปลาหมอตาล

**ปลาหมอตาล** หรือที่นิยมเรียกกันว่า **ปลาจูบ**  (; ) ปลาน้ำจืดชนิดหนึ่ง  ในวงศ์ Helostomatidae จัดเป็นปลาเพียงชนิดเดียวและสกุลเดียวเท่านั้นที่อยู่ในวงศ์นี้

มีรูปร่างป้อมสั้น ลำตัวแบนมากกว่าปลาหมอไทย หัวเล็ก จะงอยปากสั้นทู่ ปากเล็กยืดหดได้ ริมฝีปากหนา นัยน์ตาอยู่ในระดับเดียวกันกับมุมปาก มีเกล็ดขนาดปานกลางปกคลุมส่วนหัวและลำตัว ฟันละเอียด ตาอยู่เหนือมุมปาก ครีบหลังและครีบก้นมีก้านครีบแข็งและอ่อน ครีบท้องมีก้านครีบแข็ง 5 ซี่ เกล็ดเล็กมีอยู่ที่เส้นข้างตัว 44–48 เกล็ด เส้นข้างลำตัวขาดตอนตรงบริเวณใต้ก้านครีบอ่อนของครีบหลัง ครีบท้องและครีบก้นยาว ลำตัวเป็นสีเขียวปนเทา หลังมีสีเทาปนดำ ท้องสีขาว มีอวัยวะพิเศษช่วยในการหายใจเช่นเดียวกับปลาในวงศ์ Osphronemidae จึงสามารถอาศัยในแหล่งน้ำที่มีออกซิเจนละลายในปริมาณที่ต่ำได้

ปลาหมอตาล มีพฤติกรรมชอบอยู่รวมกันเป็นฝูง และมีพฤติกรรมที่แปลกไปกว่าปลาชนิดอื่น คือ เมื่อจะต่อสู้หรือข่มขู่กัน จะใช้ปากตอดกันคล้ายกับการจูบที่แสดงออกถึงความรักของมนุษย์จึงเป็นที่มาของชื่อ "ปลาจูบ" วางไข่แบบไข่ลอยบนผิวน้ำ

พบกระจายพันธุ์ในแหล่งน้ำทั่วไปรวมถึงนาข้าวหรือท้องร่องสวนในภูมิภาคเอเชียอาคเนย์ ขนาดโดยเฉลี่ยประมาณ 12–20 เซนติเมตร พบใหญ่ที่สุดได้ถึง 30 เซนติเมตร สำหรับในประเทศไทยพบเฉพาะลุ่มแม่น้ำเจ้าพระยาและแม่น้ำน่าน และพบบางส่วนในป่าพรุทางภาคใต้

กินอาหารได้หลากหลายทั้งพืชและสัตว์น้ำตลอดจนถึงแมลงและแพลงก์ตอน โดยใช้ปากที่ยืดหดได้นี้ตอดกิน จึงนิยมเลี้ยงกันเป็นปลาสวยงามเพื่อความเพลิดเพลินและทำความสะอาดภายในตู้ปลา โดยนิยมเลี้ยงกันในตัวที่มีสีพื้นลำตัวเป็นสีขาวนวลหรือสีชมพู ในขณะที่ปลาที่มีสีตามธรรมชาติจะนิยมเลี้ยงกันเป็นปลาเศรษฐกิจเพื่อการบริโภค

นอกจากนี้แล้วยังมีชื่อเรียกอื่น ๆ อีก เช่น ใบตาล, อีตาล, ตาล, ปากง่าม, อีโก๊ะ หรือ วี ในภาษาใต้ เป็นต้น

## อ้างอิง

## แหล่งข้อมูลอื่น
* การเลี้ยงปลาหมอตาล 

หมวดหมู่:ปลาน้ำจืด
หมวดหมู่:ปลาเศรษฐกิจ
หมวดหมู่:ปลาที่พบในประเทศไทย
หมวดหมู่:ปลาตู้
หมวดหมู่:ปลาที่พบในลุ่มแม่น้ำเจ้าพระยา
หมวดหมู่:ปลาที่พบในลุ่มแม่น้ำน่าน
หมวดหมู่:ปลาป่าพรุ
หมวดหมู่:ปลาที่พบในนาข้าวและท้องร่องสวน
หมวดหมู่:อันดับย่อยปลากัด ปลากระดี่
หมวดหมู่:ปลาชนิดเดียว
เบบีบูมกลางคริสต์ศตวรรษที่ 20

**เบบีบูมหลังสงครามโลกครั้งที่สอง** หมายถึง ช่วงเบบีบูมที่เกิดขึ้นหลังสงครามโลกครั้งที่สองในหลายประเทศ โดยเฉพาะอย่างยิ่งในประเทศตะวันตก ยังไม่เป็นที่ตกลงกันว่าช่วงเบบีบูมดังกล่าวเริ่มต้นขึ้นและสิ้นสุดลงอย่างชัดเจนเมื่อใด แต่ส่วนใหญ่เห็นพ้องกันว่าช่วงเบบีบูมนี้เริ่มต้นขึ้นทันทีหลังสงครามโลกครั้งที่สองยุติ และสิ้นสุดลงในอีกมากกว่าหนึ่งทศวรรษถัดมา อัตราการเกิดในสหรัฐอเมริกาเริ่มลดลงใน ค.ศ. 1957 ซิลเวีย พอร์เตอร์ คอลัมนิสต์ของนิวยอร์กโพสต์ เป็นบุคคลแรกที่ใช้คำว่า "บูม" เพื่อหมายถึงปรากฏการณ์การเพิ่มอัตราการเกิดในสหรัฐอเมริกาหลังสงคราม

เฉพาะในสหรัฐอเมริกาประเทศเดียว มีการประมาณการว่ามีทารกเกิดมากกว่า 77.3 ล้านคน ซึ่งปัจจุบันนี้ บุคคลที่เกิดในช่วงนี้มีอายุอยู่ในช่วงวัยกลางคนและเริ่มเข้าสู่วัยสูงอายุ ในทางเศรษฐกิจ บุคคลที่เกิดในช่วงนี้จำนวนมากกำลังปลดเกษียณและออกจากกำลังแรงงาน

ในช่วงหลังสงคราม คู่รักที่ไม่สามารถหาเงินเลี้ยงดูครอบครัวในได้ช่วงภาวะเศรษฐกิจตกต่ำครั้งใหญ่ได้ชดเชยช่วงเวลาที่เสียไป ความรู้สึกในเวลานี้คือการมองโลกในแง่ดี ระหว่างสงคราม ภาวะการว่างงานได้สิ้นสุดลงและเศรษฐกิจมีการขยายตัวอย่างมาก หลังจากนั้น ประเทศได้ประสบกับการเติบโตทางเศรษฐกิจอย่างคึกคักจนกระทั่งคริสต์ทศวรรษ 1970 

## อ้างอิง

หมวดหมู่:บุคคลที่เกิดในคริสต์ศตวรรษที่ 20
หมวดหมู่:ประชากรศาสตร์
หมวดหมู่:คริสต์ศตวรรษที่ 20
หมวดหมู่:ประวัติศาสตร์เศรษฐกิจในคริสต์ศตวรรษที่ 20
อานนท์ ดอนประดิษฐ์

**อานนท์ ดอนประดิษฐ์** นักมวยสากลชาวไทย เกิดเมื่อ 19 มกราคม พ.ศ. 2527 สถิติการชก 16 ครั้ง ชนะ 7 (น็อค 3) แพ้ 9 

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นครุยเซอร์เวทเมื่อ 29 กันยายน 2549 แพ้น็อค เนอร์มิน ซาบาโนวิช (ออสเตรเลีย) ยก 7 ที่ ออสเตรเลีย

## อ้างอิง
* สถิติการชก boxrec.com  
หมวดหมู่:นักมวยสากลชาวไทยรุ่นครุยเซอร์เวท
โรคปัสสาวะน้ำเชื่อมเมเพิล

**โรคปัสสาวะน้ำเชื่อมเมเพิล** (; MSUD) หรือ **โรคปัสสาวะหอม** เป็นความผิดปกติทางพันธุรกรรมแบบออโตโซมอล รีเซสสีฟ ที่มีผลกระทบต่อกระบวนการเมตาบอลิกที่ผิดปกติของกรดอะมิโนสายกิ่ง ได้แก่ลิวซีน ไอโซลิวซีน และวาลีน โรคนี้เป็นหนึ่งในชนิดของออร์แกนิกเอซิดีเมีย ชื่อของโรคได้มาจากกลิ่นหวานของปัสสาวะผู้ป่วยทารก โดเฉพาะก่อนการวินิจฉัยและระหว่างการเจ็บป่วยแบบฉับพลัน

## อาการ
ชื่อโรคได้มาจากปัสสาวะของผู้ป่วยที่มีกลิ่นหวานคล้ายเมเพิลซิรัปซึ่งจะเกิดเมื่อผู้ป่วยเข้าสู่ภาวะวิกฤตทางเมตาบอลิก when กลิ่นเดียวกันนี้ยังพบได้ในขี้หู เช่นกัน ในวัฒนธรรมที่เมเพิลซิรัปไม่ได้เป็นที่นิยมทั่วไป กลิ่นของปัสสาวะนี้อาจกล่าวว่าคล้ายกับกลิ่ของเฟนูกรีก (fenugreek)

## ระบาดวิทยา
โรค MSUD เป็นโรคหายาก ความขุกในประชากรของสหรัฐอเมริกาอยู่ที่ประมาณ 1 ใน 180,000 ของทารกที่เกิด อย่างไรก็ตาม ในประชากรที่มีแนวโน้มการแต่งงานในสายเลือดเดียวกัน (consanguinity) สูงเช่นชาวเมนนอไนท์ (Mennonites) ในเพนน์ซิลเวเนีย หรือชาวเอมิช (Amish) ความถี่ของ MSUD สูงอย่างมีนัยสำคัญอยู่ที่ 1 ใน 176 ของทารก ในประเทศออสเตรียความถี่อยู่ที่ 1 ใน 250,000 ของทารกแรกเกิด นอกจากนี้ยังเชื่อกันว่าความชุกที่สูงในประชากรบางกลุ่มนั้นเป็นผลบางส่วนมาจากปรากฏการณ์ฟาวเดอร์ เนื่องจาก MSUD พบชุกมากเป็นพิเศษในบุตรหลานของชาวเอมิช, เมนนอนไนท์ และชาวยิว

## อ้างอิง

## แหล่งข้อมูลอื่น

* 
* 

หมวดหมู่:โรคหายาก
หมวดหมู่:โรคของกระบวนการสร้างและสลายกรดอะมิโน
หมวดหมู่:โรคที่ถ่ายทอดทางออโตโซมลักษณะด้อย
หมวดหมู่:ภาวะทุพโภชนาการ
ดับเครื่องชน คนดีแตก

***ดับเครื่องชน คนดีแตก*** () เป็นละครชุดอเมริกันแนวอาชญากรรม ออกอากาศทางช่องเอเอ็มซีตลอดห้าฤดูกาล ตั้งแต่วันที่ 20 มกราคม ค.ศ. 2008 ถึงวันที่ 29 กันยายน ค.ศ. 2013 ตัวละครหลักคือวอลเตอร์ ไวต์ (ไบรอัน แครนสตัน) ครูสอนวิชาเคมีในโรงเรียนมัธยมปลายผู้สู้ชีวิต หลังตรวจพบว่าตนเป็นโรคมะเร็งปอดชนิดรักษาด้วยการผ่าตัดไม่ได้ตั้งแต่ต้นเรื่อง ชีวิตของเขาแปรผันมาพัวพันกับอาชญากรรม ผลิตและขายยาเมตแอมเฟตามีนเพื่อช่วยพยุงการเงินของครอบครัวก่อนเขาเสียชีวิต ร่วมทีมกับลูกศิษย์เก่า เจสซี พิงก์แมน (แอรอน พอล) ละครสร้างสรรค์โดยวินซ์ กิลลิแกน และถ่ายทำที่แอลบูเคอร์คี รัฐนิวเม็กซิโก

ครอบครัวของวอลเตอร์ประกอบด้วยภรรยา สไกเลอร์ (แอนนา กันน์) ลูกชาย วอลเตอร์ จูเนียร์ หรือฟลินน์ (อาร์เจ มิตตี) และลูกสาว ฮอลลี (เอลานอร์ แอนน์ เวนริช) ละครยังนำเสนอน้องสาวของสไกเลอร์ มารี ชเรเดอร์ (เบ็ตซี แบรนต์) และสามีของเธอ แฮงก์ (ดีน นอร์ริส) ผู้เป็นหน่วยปราบปรามยาเสพติด (ปปส.) วอลเตอร์จับมือกับทนายความ ซอล กูดแมน (บ็อบ โอเด็นเคิร์ก) ซึ่งช่วยทำให้วอลเตอร์ได้ติดต่อกับนักสืบลับ และสายสืบ ไมก์ เออร์แมนเทราต์ (โจนาธาน แบงส์) และในขณะเดียวกัน เจ้านายของไมก์คือราชายาเสพติด กุส ฟริง (จังการ์โล เอสโปซีโต) ในฤดูกาลสุดท้าย เปิดตัวตัวละครชื่อ ทอดด์ อัลควิสต์ (เจสซี เพลมอนส์) และลีเดีย โรดาร์ตเคล (ลอรา เฟรเซอร์)

*ดับเครื่องชน คนดีแตก* กลายเป็นหนึ่งในละครชุดโทรทัศน์ที่ดีที่สุดตลอดกาล ตอนสุดท้ายของละครกลายเป็นรายการเคเบิลทีวีที่มีผู้ชมมากที่สุดในวงการโทรทัศน์อเมริกัน ละครได้รับรางวัลมากมาย อาทิเช่น ไพรม์ไทม์เอมมีอวอร์ดส 10 สาขา, แซทเทิลไลต์อวอร์ดส 8 สาขา, รางวัลลูกโลกทองคำ 2 สาขา และพีเพิลส์ชอยส์อวอร์ดส 1 สาขา ในปี ค.ศ. 2014 *คนดีแตก* ได้รับการบันทึกในบันทึกสถิติโลกกินเนสส์ว่าเป็นรายการโทรทัศน์ที่มียอดผู้ชมมากที่สุดตลอดกาล และยังได้ทำละครชุดแตกแขนงของทนายความซอล กูดแมนในชื่อ *[[มีปัญหา ปรึกษาซอล]]* อีกด้วย

## อ้างอิง

## แหล่งข้อมูลอื่น

* Official website
* Official Sony Pictures website 
* 
* 
* ''Vanity Fair'' Interview with Vince Gilligan 

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ผลงานเกี่ยวกับแก๊งค้ายาเสพติดเม็กซิโก

หมวดหมู่:ซีรีส์โทรทัศน์โดยโซนี่พิคเจอร์สเทเลวิชั่น
ประเทศจีนในเอเชียนอินดอร์เกมส์ 2005

**[[สาธารณรัฐประชาชนจีน|จีน]]** ได้เข้าร่วมการแข่งขันกีฬาเอเชียนอินดอร์เกมส์ 2005 ซึ่งจัดเป็นครั้งที่ 1 ที่จัดขึ้นที่กรุงเทพมหานคร ในระหว่างวันที่ 12 พฤศจิกายน ถึง 19 พฤศจิกายน พ.ศ. 2548 (ค.ศ. 2005) โดยหลังจากจบการแข่งขัน ทีมชาติจีนสามารถคว้าเหรียญทองมาได้มากเป็นอันดับที่ 1 คือ 24 เหรียญทอง 19 เหรียญเงิน และ 14 เหรียญทองแดง รวม 57 เหรียญ 

## ดูเพิ่ม
* ประเทศจีนในเอเชียนเกมส์
* ประเทศจีนในโอลิมปิก

## อ้างอิง

หมวดหมู่:เอเชียนอินดอร์เกมส์
หมวดหมู่:เอเชียนอินดอร์เกมส์ 2005
งานรักบี้ฟุตบอลประเพณีราชวิทย์-วชิราวุธ

**การแข่งขันรักบี้ฟุตบอลประเพณีราชวิทยาลัย - วชิราวธวิทยาลัย** เป็นการแข่งขันรักบี้ฟุตบอลประเพณีและการแปรอักษรของนักเรียนระดับมัธยมศึกษา เพื่อชิงถ้วยพระราชทานพระบาทสมเด็จพระเจ้าอยู่หัว ระหว่างโรงเรียนชายล้วนเก่าแก่ 2 สถาบันของประเทศไทย ได้แก่ โรงเรียน ภ.ป.ร. ราชวิทยาลัย ในพระบรมราชูปถัมภ์ และ โรงเรียนวชิราวุธวิทยาลัย ซึ่งจัดขึ้นเป็นประจำทุกปี ณ สนามศุภชลาศัย กรีฑาสถานแห่งชาติ หรือ สนามกีฬากองทัพบก เพื่อเป็นการเชื่อมความสามัคคีของครูอาจารย์ นักเรียนทั้งฝ่ายนักกีฬาและฝ่ายกองเชียร์ และยังรวมไปถึงกลุ่มนักเรียนเก่าทั้งสองสถาบัน ให้มีความ Esprit de Corp (มาจากภาษาฝรั่งเศส แปลว่า จิตวิณญาณของคณะ) และความสามัคคีระหว่างพี่น้องทั้งสองสถาบัน โดยเงินรายได้ที่ได้จากการแข่งขันจะสมทบทุนการกุศลหมด

## ประวัติและความเป็นมา
          
เดิมแต่แรกนั้น ในสมัยที่ยังเป็น โรงเรียนราชวิทยาลัย ได้มีการจัดกีฬาหน้าพระที่นั่ง กับโรงเรียนในสังกัดกรมมหาดเล็ก (เป็นโรงเรียนในพระบรมราชูปถัมภ์ ในรัชสมัยพระบาทสมเด็จพระมงกุฎเกล้าเจ้าอยู่หัว เมื่อวันที่ 6 สิงหาคม 2459 ตามประกาศราชกิจจานุเบกษา เล่ม 33 หน้า 1109) ทุก ๆ ปีจะมีการแข่งกีฬาหน้าพระที่นั่ง ในวันแข่งขันกีฬาประจำปีนั้นทั้งครูและนักเรียนในพระบรมราชูปถัมภ์ทุกคนจะต้องไปเฝ้าทูลละอองธุลีพระบาทพร้อมกัน ณ สนามโรงเรียนมหาดเล็กหลวง (วชิราวุธวิทยาลัย ในปัจจุบัน) เมื่อถึงรัชสมัยพระบาทสมเด็จพระปกเกล้าเจ้าอยู่หัว รัชกาลที่ 7 แห่งพระบรมราชวงศ์จักรี ซึ่งกล่าวกันว่าเป็นยุคสมัยที่การเงินของประเทศอยู่ในภาวะคับขัน เศรษฐกิจตกต่ำ จึงได้ทรงตัดทอนรายจ่ายในพระราชสำนัก และได้มีพระบรมราชโองการโปรดเกล้าฯ ให้ยกโรงเรียนราชวิทยาลัยไปรวมกับโรงเรียนมหาดเล็กหลวง ให้เป็น โรงเรียนเดียวกัน ซึ่งโปรดพระราชทานนามนามให้ใหม่ว่า วชิราวุธวิทยาลัย เมื่อวันที่ 16 เมษายน พุทธศักราช 2469 เพื่อเป็นพระบรมราชานุสรณ์เฉลิมพระเกียรติแด่สมเด็จพระบรมเชษฐาธิราช พระบาทสมเด็จพระมงกุฎเกล้าเจ้าอยู่หัว สืบไป

ล่วงมาถึงรัชสมัย พระบาทสมเด็จพระเจ้าอยู่หัว รัชกาลที่ 9 แห่งพระบรมราชวงศ์จักรี  ทรงพระกรุณาโปรดเกล้าฯ ให้จัดตั้งโรงเรียนราชวิทยาลัย ขึ้นมาใหม่ ทรงพระราชทานพระบรมราชานุญาต ให้อัญเชิญอักษรพระปรมาภิไธย ภ.ป.ร. ประกอบกับในนามโรงเรียน และให้อยู่ในพระบรมราชูปถัมภ์ จึงได้ใช้นามว่า โรงเรียน ภ.ป.ร. ราชวิทยาลัย ในพระบรมราชูปถัมภ์ มีพระราชประสงค์ให้ โรงเรียน ภ.ป.ร. ราชวิทยาลัย ในพระบรมราชูปถัมภ์ กับ วชิราวุธวิทยาลัย เป็นโรงเรียนดังพี่น้อง ซึ้งเป็นผลสืบเนื่องตามพระราชประสงค์ทั้งสิ้น จึงจัดการแข่งขันกีฬารักบี้ประเพณี ชิงถ้วยพระราชทานพระบาทสมเด็จพระเจ้าอยู่หัว ครั้งแรกในปี 11 พฤศจิกายน พ.ศ. 2526

## การจัดการแข่งขัน

การแข่งขันรักบี้ฟุตบอลประเพณี ชิงถ้วยพระราชทานพระบาทสมเด็จพระเจ้าอยุ่หัว ได้เริ่มขึ้นเป็นครั้งแรกในปี พ.ศ. 2526 โดยลำดับการแข่งขันและการเป็นเจ้าภาพ ดังนี้

## ผลการแข่งขัน
### สรุปผลการแข่งขัน
*ทีม ภปร.ราชวิทยาลัย ชนะ 20 ครั้ง 
*ทีม วชิราวุธวิทยาลัย ชนะ 8 ครั้ง
*เสมอ 2 ครั้ง

## ดูเพิ่ม
* งานรักบี้ฟุตบอลประเพณีจุฬาฯ–ธรรมศาสตร์

## อ้างอิง

หมวดหมู่:กีฬาระหว่างสถาบันการศึกษาในประเทศไทย
หมวดหมู่:รักบี้
หมวดหมู่:กีฬานักเรียนในประเทศไทย
กรณี 28 มกราคม

**กรณี 28 มกราคม หรือ อุบัติการณ์เซี่ยงไฮ้** (28 มกราคม — 3 มีนาคม 1932) เป็นความขัดแย้งระหว่างสาธารณรัฐจีนและจักรวรรดิญี่ปุ่น เกิดขึ้นในเขตการระงับข้อพิพาทระหว่างประเทศในเซี่ยงไฮ้ซึ่งอยู่ภายใต้การควบคุมของนานาชาติ เจ้าหน้าที่กองทัพบกญี่ปุ่น ซึ่งได้ท้าทายเจ้าหน้าที่ระดับสูง ได้กระตุ้นก่อให้เกิดการประท้วงต่อต้านญี่ปุ่นในเขตนานาชาติของเมืองเซี่ยงไฮ้ กลุ่มม็อบชาวจีนได้เข้าโจมตีภิกษุชาวพุทธของญี่ปุ่นและสังหารหนึ่งรูป เกิดการสู้รบอย่างหนักและจีนก็ไม่ได้ยื่นร้องเรียนต่อสันนิบาตชาติ ในท้ายที่สุดก็มีการพักรบในวันที่ 5 พฤษภาคมโดยเรียกร้องให้ญี่ปุ่นถอนกำลังทหารและยุติการคว่ำบาตสินค้าญี่ปุ่นของจีน ในระหว่างประเทศ กรณีนี้ได้ช่วยบ่อนทำลายการปกครองของพลเรือนในโตเกียว นายกรัฐมนตรี สีโยะชิ อินุไก ถูกลอบสังหารเมื่อวันที่ 15 พฤษภาคม ค.ศ. 1932

## อ้างอิง

หมวดหมู่:ยุทธการในสงครามจีน–ญี่ปุ่นครั้งที่สอง